|  |
| --- |
| **[[1]](#footnote-1)NAROČNIK** |
| **Naziv in sedež** | **Splošna bolnišnica "dr. Franca Derganca" Nova Gorica****Ulica padlih borcev 13A****5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** |  |
| **Telefon** | 05/330 1100 |
| **E-pošta** | tajnistvo.direktorja@bolnisnica-go.si |
| **Skrbnik pogodbe** | Glavni radiološki inženir |
| **Podpisnik** | direktor zavoda: Dimitrij Klančič,dr.med.,spec.int.med. |

in

|  |  |  |  |
| --- | --- | --- | --- |
| **IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBO ZA VZDRŽEVANJE APARATA PHILIPS ALLURA FD 20, SER.ŠT.: 819****številka 271-2/2022-** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | 271-2/2022, objava na portalu e-naročanje dne       pod številko objave      . |

PREDMET POGODBE

2. člen

1) Predmet pogodbe je vzdrževanje aparata Philips Allura FD 20, ser.št.: 819:

- po principu »all inclusive« (od 28.04.2022 do 31.12.2022) in

 - preventivni in servisni pregledi po ponaročilu (od 01.01.2023 do 30.04.2024).

2) Vzdrževanje po principu »all inclusive« (od 28.04.2022 do 31.12.2022) vključuje preventivne preglede po navodilih proizvajalca in interventna popravila, ne glede na razlog okvare, ter ves vgradni material (rezervni deli in ostali potrošni material) ter vse posodobitve/nadgradnje vezane na delovanje aparata (Komercialne nadgradnje niso vključene v ceno vzdrževalnine in se naročijo posebej pri zastopniku podjetja Philips) in vsa znana in neznana, predvidena in nepredvidena dela potrebna za brezhibno delovanje aparata Phillips Allura Xper FD 20, ser. št.: 819.

3) Vzdrževanje RTG aparata Philips Allura FD 20, ser.št.: 819 od 01.01.2023 dalje pa do izteka pogodbe poteka skladno z minimalnimi tehničnimi specifikacijami, zahtevami naročnika, razpisnimi pogoji in ponudbo izvajalca oddano v predmetnem javnem naročilu. Vzdrževanje aparata zajema preventivno vzdrževanje v skladu z navodili proizvajalca, ki se izvede po predhodnem dogovoru z naročnikom, ter intervencije zaradi potrebnih popravil aparata in zajema prihod na lokacijo naročnika v odzivnem roku za odpravo napake, diagnostiko oz. odpravo napake in potne stroške.

Ceni rednega letnega pregleda in delovne ure bosta fiksni za obdobje trajanja JN. Cene rezervnih delov se bodo obračunale po ceniku rezervnih delov ponudnika, ki bodo veljale na dan naročila popravila s strani naročnika.

4) V „all inclusive“ vzdrževanje niso vključena naslednja dela in materiali, ki jih naročnik naroči ob potrebnem kurativnem servisu in se obračunajo posebej po vsakem opravljenem posegu:

- odprava napak, ki so nastale zaradi posegov nepooblaščenih oseb,

- odprava napak, nastalih zaradi atmosferskih razelektrenj (strela),

- odprava napak nastalih zaradi višje sile (poplave, potres, požar itd.),

- odprava napak, zaradi nepravilne uporabe (Izvajalec servisnih storitev ne more priznati odpravo napake v

 okviru vzdrževalne pogodbe, v kolikor uporabniki ne upoštevajo navodila za uporabo aparata),

- izvedba instalacij in fizičnih prestavitev opreme.

POGODBENA VREDNOST

3. člen

1) Cena predmeta pogodbe, določenega v 2. členu te pogodbe je določena na podlagi izvajalčevega ponudbenega predračuna št.:      z dne      in znaša za:

|  |  |  |  |  |  |  |  |
| --- | --- | --- | --- | --- | --- | --- | --- |
| Zap.št. | Opis | Enota mere | Razpisana količina | Cena na EM v EUR brez DDV | Cena za razpisano količino v EUR brez DDV | Znesek DDV | Cena za razpisano količino v EUR z DDV |
| 1 | Vzdrževanje za aparat Allura Xper FD 20, ser.št.: 819 po principu »all inclusive«(od 28.04.2022 do 31.12.2022) | mesec | 8 |       |       |       |       |
| 2 | Preventivni in servisni pregledi(od 01.01.2023 do 30.04.2024) | kos | 3 |       |       |       |       |
| **SKUPAJ** |       |       |       |

Cenik za delo izven delovnega časa izvajalca:

|  |  |  |  |  |  |
| --- | --- | --- | --- | --- | --- |
| Zap.št. | Opis | Enota mere | Cena v EUR brez DDV | Znesek DDV | Cena v EUR z DDV |
| 1 | Cena delovne ure serviserja | Ura |       |       |       |
| 2 | Cena delovne ure serviserja (za popoldansko delo izven delovnega časa) | Ura |       |       |       |
| 3 | Cena delovne ure serviserja (za delo ob vikendih in praznikih) | Ura |       |       |       |
| 4 | Kilometrina | KM |       |       |       |

2) Pogodbena vrednost zajema vse stroške izvajalca in velja DDP sedež naročnika.

3) Pooblaščeni predstavniki za naročanje:

- za naročnika:      (ime, priimek, telefon, e-naslov)

- za izvajalca:       (ime, priimek, telefon, e-naslov).

4. člen

1) V kolikor bo izvajalec obveznosti po tem /pogodbi izvedel s podizvajalci je priloga in sestavni del te pogodbe tudi seznam podizvajalcev s priloženimi pooblastili in kopijami veljavnih pogodb s podizvajalci.

Roki plačil glavnemu izvajalcu in njegovim podizvajalcem so enaki.

LOKACIJA IN NAČIN IZVEDBE, ROK IZVEDBE, PLAČILO

5. člen

1) Podpis pogodbe s strani naročnika velja kot nepreklicno naročilo. Če izvajalec ne izpolni pogodbeno prevzetih obveznosti v roku, določenem v s to pogodbo, je dolžan plačati pogodbeno kazen v višini 5 promil od pogodbene vrednosti del za vsak zamujeni delovni dan, vendar skupno največ 5% pogodbene vrednosti.

Pogodbena kazen se določi ob primopredaji predmeta pogodbe.

Če bo škoda, ki jo bo zaradi zamude utrpel naročnik večja od pogodbene kazni, ima pravico zahtevati razliko do polne odškodnine.

2) Izvajalec se zavezuje, da bo storitev vzdrževanja, ki je predmet te pogodbe opravil strokovno in pravilno po predpisanih procedurah in navodilih proizvajalca.

|  |  |
| --- | --- |
| **Lokacija realizacije** | Splošna bolnišnica »Dr. Franca Derganca« Nova Gorica, Ulica padlih borcev 13/a, 5290 Šempeter pri Gorici |
| **Način realizacije** | Izvedba | Sprememba cen |
| Cena na enoto | Cene so fiksne ves čas trajanja pogodbe z izjemo spremembe Zakona, ki ureja Davek na dodatno vrednost in ko se spremeni davčna stopnja za vrste blaga iz ponudbe v času trajanja okvirnega sporazuma/pogodbe, se lahko cene iz ponudbe korigirajo izključno v višini nastale davčne spremembe. Povečanje vrednosti okvirnega sporazuma/pogodbe v času njegove veljavnosti iz tega naslova ne sme presegati 5% vrednosti okvirnega sporazuma/pogodbe. Naročnik mora imeti za priznano povečanje vrednosti okvirnega sporazuma/pogodbe zagotovljena sredstva. |
| **Način plačila in plačilni rok** | Izvajalec izstavi naročniku račun po opravljeni storitvi. Račun sme mesečno znašati največ 1/12 letnega zneska vzdrževanja.Plačilni rok: 60 dni od dneva prejema pravilno izstavljenega računa, ki ni zavrnjen v roku osmih dni od prejema oziroma skladno z veljavnimi predpisi, ki določajo roke plačila. |

3) Maksimalni odzivni čas je največ štiri (4) ure (odziv telefonsko ali preko e-pošte), maksimalni odzivni čas za odpravo napake je 72 ur od prijave napake. Če odprava napake sloni na rezervnem delu, ki ga v tem času ni možno dobiti zaradi okoliščin, neodvisnih od ponudnika, pa 72 ur od pridobitve rezervnega dela. Čas za odpravo napak ne velja za vikende in praznike. (velja za veljavnost pogodbe do 31.12.2022).

V nadaljevanju pogodbe je odzivni čas 24 ur in maksimalen čas za odpravo napake pa je 7 delovnih dni v delovnem času med 7:00 in 16:00 uro (brez vikendov in praznikov).

V primeru kršitve odzivnih časov si naročnik pridržuje izvajalcu zaračunati odškodnino v pavšalnem znesku 2.000,00 EUR /dan.

4) Vsa popravila se vršijo v rednem delovnem času izvajalca. V kolikor bi dela motila delovni proces naročnika, se delo izvaja v skladu z dogovorom med naročnikom in izvajalcem. Delo izven delovnega časa izvajalca se obračuna skladno z cenikom za delo izven delovnega časa izvajalca, ki je opredeljen v 3. Členu pogodbe.

5) Naročilo odprave napake se izvede na podlagi posredovanega zahtevka na kontaktni naslov iz 3. člena pogodbe.

6) Zahtevek je dokument, ki vsebuje kratek opis težave in želeno realizacijo ter rok za realizacijo oz. izpolnitev zahtevka.

7) Ponudnik mora naročniku omogočiti spremljanje statusa njegovega zahtevka in ga obvesti o realizaciji zahtevka.

8) Po potrebi lahko ponudnik od naročnika zahteva dodatna pojasnila v zvezi s predlagano spremembo ali težavo.

9) Zahtevek se šteje za prejetega s trenutkom, ko ga ponudnik prejme na katerega izmed načinov (kontaktov) iz 3. Člena te pogodbe.

10) V primeru nujnih del se lahko osebe iz 3. člena pogodbe dogovorijo neposredno po telefonu ali elektronski pošti za izvedbo del, ter naknadno posredujejo zahtevek.

11) Zahtevek oz. storitve iz zahtevka se štejejo za opravljene, ko izvajalec naročniku preda izvedena dela in ko naročnikova oseba iz 3. člena ta dela potrdi.

12) Naročnik bo izvedena dela potrdil po izvedenih testiranjih pravilnosti delovanja kot tudi skladnosti izvedbe v skladu z naročnikovimi zahtevami.

13) Vsa odstopanja in naknadno ugotovljene napake je dolžan izvajalec odpraviti brezplačno.

14) Izvajalec vodi evidenco opravljenih storitev na osnovi s strani naročnika podpisanih nalogov. Izvajalec dostavlja naročniku pisna poročila o vseh opravljenih storitvah.

15) Preverjanje kvalitete in obsega realizacije predmeta pogodbe izvaja naročnik, ki po potrebi, za posamezne naloge predmeta lahko organizira komisijo za preverjanje kvalitete in obsega storitev v sestavi: naročnik, izvajalec, druge odgovorne osebe pri naročniku in po potrebi zunanji svetovalec, za namen:

- Primerjava z vsebino predmeta pogodbe,

- Primerjava z dostavljenimi mesečnimi poročili.

16) Rezultati teh preverjanj morajo biti dokumentirani in so tudi pogoj za realizacijo plačil. Dokumentiranje je lahko v pisni ali elektronski obliki.

17) Če naročnik ne izpolni svojih obveznosti, tako da ponudnik pri opravljanju storitev ne more opraviti dela na lokaciji naročnika, ali če ponudnik ugotovi, da je naročnik prijavil problem, ki ni predmet te pogodbe, je ponudnik dolžan na predpisani način evidentirati situacijo in porabljeni čas, naročnik pa poravnati vse nastale stroške (porabljeni čas, potni stroški) po veljavnem ceniku plačila.

6. člen

FAKTURIRANJE IN PLAČEVANJE

1) Naročnik se zavezuje pogodbeni znesek plačati v roku 60 dni od dneva izstavitve računa izvajalca, ki ga bo izvajalec izstavil po uspešno opravljeni primopredaji predmeta pogodbe in zagonu "v živo" ter podpisu primopredajnega zapisnika s strani pooblaščenih predstavnikov obeh pogodbenih strank na račun izvajalca št.:      , odprt pri      .V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa.

7. člen

JAMSTVA IN OBVEZNOSTI

1) Izvajalec naročniku jamči, da:

• bodo storitve opravljene kakovostno, s kvalificiranimi kadri, v skladu z veljavnimi predpisi in standardi ter v skladu s specificiranimi zahtevami naročnika;

• bo kakovost opravljenih storitev preverjal in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.

2) Izvajalec jamči le za izvajanje tistih funkcij, ki so določene v razpisni dokumentaciji. Izvajalec ne prevzema jamstva za zadovoljitev posebnih naročnikovih potreb, ki niso izrecno določene v razpisni dokumentaciji in ne jamči, da bodo vse funkcije zadovoljile specifične potrebe naročnika ali da bo delovanje absolutno nezmotljivo oziroma brez napak.

3) Če se ugotovi, da od naročnika javljena napaka dejansko ni napaka izvajalca, naročnik krije neposredne stroške, ki jih ima izvajalec zaradi odziva na napako.

4) Jamčevalni rok po tej pogodbi se podaljša za čas, ki ga izvajalec potrebuje za odpravo javljene mu bistvene napake.

5) Izvajalec ne odgovarja za neposredno, posredno, slučajno ali posledično škodo, ki bi izvirala iz uporabe ali nezmožnosti uporabe produktov. Razen v primerih, ki so izrecno navedeni v tej pogodbi.

6) Izvajalec zagotavlja najmanj 3 mesečno garancijo na vgrajene rezervne dele in izvedeno delo, za RTG cev in detektor pa 12 mesecev.

ODGOVORNOST ZA ŠKODO

8. člen

1) Izvajalec vedno odgovarja za neposredno škodo, ki jo je povzročil, za posredno škodo pa samo, če je nastala kot posledica naklepa ali velike malomarnosti.

SODELOVANJE IN VIŠJA SILA

9. člen

1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

2) Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.

3) Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

GARANCIJSKE OBVEZNOSTI

10. člen

1) Izvajalec garantira za dobro izvedbo posla v skladu z veljavnimi standardi v stroki.

2) Izvajalec bo moral hkrati z vsemi podpisanimi izvodi pogodbe v petih delovnih dneh po podpisu pogodbe kot pogoj za veljavnost pogodbe izročiti bančno garancijo ali 1 bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice za dobro izvedbo posla v višini 10 % od pogodbene vrednosti v EUR z DDV, ki jo bo naročnik unovčil v naslednjih primerih:

* če se bo izkazalo, da ponudnik storitev ne opravljena v skladu s pogodbo (vključno s kršitvijo odzivnih časov;
* če bo naročnik pogodbo razdrl zaradi kršitev s strani izvajalca;
* če bo ponudnik kršil zaupnost podatkov.

3) Predložitev finančnega zavarovanja je pogoj za veljavnost pogodbe. Finančno zavarovanje za dobro izvedbo posla mora veljati za čas veljavnosti pogodbe plus 30 dni.

POSLOVNA SKRIVNOST, TAJNI IN OSEBNI PODATKI

11. člen

1) Pogodbeni stranki ugotavljata:

- da so vsi dokumenti v zvezi z oddajo javnega naročila po pravnomočnosti odločitve o oddaji javnega naročila javni, če ne vsebujejo poslovnih skrivnosti, tajnih in osebnih podatkov,

- da se za poslovno skrivnost ne morejo določiti podatki, ki so po zakonu javni ali podatki o kršitvi zakona ali dobrih poslovnih običajev,

- da veljavni predpisi s področja javnega naročanja izrecno določajo, kateri so javni podatki,

- da je naročnik dolžan kot poslovno skrivnost varovati le dokumente/podatke, ki mu jih izvajalec predloži in kot take označi ter od takrat, ko se s to lastnostjo dokumenta/podatka seznani ter

- da tajne in osebne podatke določajo veljavni predpisi.

2) Pogodbeni stranki se zavežeta uporabljati in varovati vse pri izvajanju te pogodbe pridobljene poslovne skrivnosti ter tajne podatke v skladu z veljavnimi predpisi. Zaveza velja tudi za vse pri pogodbenih strankah zaposlene, vključene v izvajanje te pogodbe.

3) Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov.

4) Izvajalec se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Izvajalec se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.

5) Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne evidence dejavnosti obdelave ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov. O obdelavi osebnih in/ali občutljivih osebnih podatkov bosta pogodbeni stranki sklenili poseben dogovor.

6) Izvajalec mora naročnika takoj obvestiti o vsakem disciplinskem in/ali drugem postopku zaradi kršitev obveznosti, ki ga je zoper zaposlenega sprožil v zvezi z izvajanjem del iz te pogodbe in/ali obveznosti iz tega člena.

7) Obveznost varovanja poslovnih skrivnosti, tajnih in osebnih podatkov, se nanaša tako na čas izvrševanja pogodbe, kot tudi na čas po tem.

12.člen

1) Za vse pravice in obveznosti, ki izhajajo iz pogodbenega razmerja in niso posebej določene s to pogodbo, veljajo razpisni pogoji naročnika in ponudba izvajalca.

SPREMEMBE

13. člen

1) O spremembah elementov te pogodbe, katerih vsebine ni bilo možno opredeliti pred podpisom te pogodbe, se dogovorita naročnik in izvajalec sporazumno tako, da sprejmeta aneks k tej pogodbi.

KONČNA DOLOČBA

14. člen

1) Naročnik in izvajalec si bosta prizadevala, da bo izvrševanje pogodbe potekalo v smislu dobrega sodelovanja in spoštovanja določil pogodbe.

2) O vseh nastalih problemih se bosta sproti pisno obveščala in morebitna sporna vprašanja reševala v smislu razumevanja in spoštovanja dobrih poslovnih običajev.

3) V primeru sporov iz te pogodbe odloča stvarno pristojno sodišče v Novi Gorici, ki odloča po slovenskem pravu.

15. člen

1) Pogodbeni stranki lahko pogodbo enostransko razvežeta zaradi neizpolnjevanja pogodbenih določil kot je to navedeno v pogodbi, zaradi česar oškodovalec odgovarja oškodovancu za povzročeno škodo.

2) V primeru razveze pogodbe uredita stranki medsebojna razmerja z uporabo veljavne zakonodaje in dobrih poslovnih običajev.

PROTIKORUPCIJSKA KLAVZULA

16. člen

1) Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali  za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku je nična.

RAZVEZNI POGOJ

17. člen

1) Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

- opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

2) V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

3) Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

18.člen

1) Ta pogodba se sklepa za obdobje dveh let. Pogodba stopi v veljavo z dnem, ko jo podpišeta obe pogodbeni stranki in ko izvajalec predloži zahtevano finančno zavarovanje za dobro izvedbo pogodbenih obveznosti, uporablja pa se od 28.04.2022 dalje.

2) Pogodba je sklenjena v dveh (2) izvodih, od katerih prejme naročnik en (1) in izvajalec en (1) izvod.

|  |  |
| --- | --- |
| **Predčasna odpoved pogodbe** |  |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti.
 | Ad 1) Z dnem unovčenja finančnega zavarovanja. |
| 1. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev.
 | Ad 2, 3, 4, 5, 6, 7) Z dnem, ko izvajalec prejme obvestilo o odpovedi pogodbe, če popolnoma ne sanira razlogov za odpoved v petih delovnih dneh po prejemu odpovedi. |
| 1. Zamuda izvajalca ali napake pri izvedbi, ki bistveno zmanjšajo pomen posla.
 |
| 1. Dosežek maksimalne višine pogodbene kazni.
 |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.
 |
| 1. Dosežek maksimalne višine pogodbene kazni
 |
| 1. V primerih določenih v 96. členu ZJN-3.
 |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javno naročilo, ki je po veljavni zakonodaji obvezujoče za naročnika.
 | Ad 8) Z dnem pravnomočnosti novega javnega naročila. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.
 | Ad 9) Z dnem, ko nasprotna stranka prejme obvestilo o odpovedi pogodbe. |
| 1. Dogovorno med obema strankama.
 | Ad 10) Po poravnavi medsebojnih obveznosti iz pogodbe. |

|  |  |
| --- | --- |
| **PRILOGE POGODBE** |  |
|  | Specifikacije |  |
|  | Finančno zavarovanje, ki ga v originalu hrani naročnik |  |

|  |  |  |
| --- | --- | --- |
| **Izvajalec** |  | **Naročnik** |
|       |  | Splošna bolnišnica "dr. Franca Derganca" Nova GoricaUlica padlih borcev 13A5290 Šempeter pri Gorici |

|  |  |  |  |
| --- | --- | --- | --- |
| **KRAJ** | **DATUM** | **KRAJ** | **DATUM** |
|       |       | Šempeter pri Gorici |       |
| **PODPISNIK** | **PODPIS** | **PODPISNIK** | **PODPIS** |
|       |  | direktor zavodaDimitrij Klančič,dr.med., spec.int.med. |  |

1. [↑](#footnote-ref-1)